CELEX: 32004D0631
Language: da
Date: 2004-08-13 00:00:00
Title: 2004/631/: 2004/631/EF:#Kommissionens beslutning af 13. august 2004 om EF-tilskud til udryddelse af klassisk svinepest i Slovakiet i 2004 (meddelt under nummer K(2004) 3087)

8.9.2004   
            
            
               DA
            
            
               Den Europæiske Unions Tidende
            
            
               L 287/14
            
         
      KOMMISSIONENS BESLUTNING
   
   af 13. august 2004
   om EF-tilskud til udryddelse af klassisk svinepest i Slovakiet i 2004
   (meddelt under nummer K(2004) 3087)
   (Kun den slovakiske udgave er autentisk)
   (2004/631/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til akten af 2003 vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 32, stk. 1,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og artikel 5, stk. 3, og
   ud fra følgende betragtninger:
   
               (1)
            
            
               I 2004 blev der konstateret et udbrud af klassisk svinepest i Slovakiet. Sygdommens forekomst er en alvorlig fare for bestandene i Fællesskabet.
            
         
               (2)
            
            
               Fællesskabet har mulighed for at bidrage til at få udryddet sygdommen hurtigst muligt ved at yde et finansielt tilskud til medlemsstatens støtteberettigede udgifter i henhold til bestemmelserne i beslutning 90/424/EØF.
            
         
               (3)
            
            
               I henhold til artikel 3, stk. 2, i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (2) finansieres veterinær- og plantesundhedsforanstaltninger, som foretages efter Fællesskabets regler, af Den Europæiske Udviklings- og Garantifond for Landbruget, Garantisektionen. Finanskontrollen af foranstaltningerne foretages i henhold til artikel 8 og 9 i nævnte forordning.
            
         
               (4)
            
            
               Det er en forudsætning for udbetaling af EF-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister.
            
         
               (5)
            
            
               Den 29. marts 2004 indsendte de slovakiske myndigheder en officiel anmodning om godtgørelse af samtlige udgifter, der var afholdt på deres territorium.
            
         
               (6)
            
            
               Begrebet »hurtig og passende godtgørelse til dyreejerne«, som anvendes i artikel 3 i beslutning 90/424/EØF, bør præciseres, og det samme gælder begreberne »rimelig betaling« og »betaling mod dokumentation« samt de udgiftskategorier, der kan ydes støtte til som »andre udgifter« i forbindelse med obligatorisk nedslagning.
            
         
               (7)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Udbetaling af EF-tilskud til Slovakiet
   Til udryddelse af klassisk svinepest i 2004 kan der ydes EF-tilskud til Slovakiet på 50 % af de udgifter, der er afholdt til:
   
               a)
            
            
               hurtig og passende godtgørelse til de dyreejere, der er tvunget til obligatorisk nedslagning af deres dyr i henhold til foranstaltningerne til udryddelse af klassisk svinepest i 2004, jf. artikel 3, stk. 2, første og syvende led, i beslutning 90/424/EØF og i overensstemmelse med nærværende beslutning
            
         
               b)
            
            
               udgifter i forbindelse med nedslagning af dyr, destruktion af dyrekroppe og produkter, rengøring og desinficering af lokaler og rengøring og desinficering samt om nødvendigt destruktion af kontamineret udstyr i medfør af artikel 3, stk. 2, første, andet og tredje led, i beslutning 90/424/EØF og i overensstemmelse med nærværende beslutning.
            
         Artikel 2
   Definitioner
   I denne beslutning forstås ved:
   
               a)
            
            
               »hurtig og passende godtgørelse«: udbetaling senest 90 dage efter nedslagningen af dyr af et beløb svarende til markedsværdien, jf. artikel 3, stk. 1
            
         
               b)
            
            
               »rimelig betaling«: betaling for køb af materialer eller tjenester til priser, der står i rimeligt forhold til markedspriserne før udbruddet af klassisk svinepest
            
         
               c)
            
            
               »betaling mod dokumentation«: betaling for køb af materialer eller tjenester, hvis art og direkte forbindelse til obligatorisk nedslagning af dyr som omhandlet i artikel 1, litra a), er dokumenteret.
            
         Artikel 3
   Støtteberettigede udgifter, der er omfattet af EF-tilskuddet
   1.   Den maksimale støtteberettigede udgift pr. dyr til godtgørelse til dyrenes ejere baseres på dyrenes markedsværdi inden tidspunktet for deres kontaminering eller nedslagning.
   2.   Hvis Slovakiets udbetalinger af godtgørelser i henhold til artikel 1, litra a), foretages efter fristen på 90 dage, jf. artikel 2, litra a), reduceres de støtteberettigede beløb for udbetalinger foretaget efter fristen således:
   
               —
            
            
               25 % for udbetalinger foretaget mellem 91 og 105 dage efter nedslagning af dyr
            
         
               —
            
            
               50 % for udbetalinger foretaget mellem 106 og 120 dage efter nedslagning af dyr
            
         
               —
            
            
               75 % for udbetalinger foretaget mellem 121 og 135 dage efter nedslagning af dyr
            
         
               —
            
            
               100 % for udbetalinger foretaget mere end 135 dage efter nedslagning af dyr.
            
         Kommissionen vil dog anvende en anden periodeopdeling og/eller lavere reduktion eller ingen reduktion, hvis der i forbindelse med bestemte foranstaltninger opstår ekstraordinære forvaltningsproblemer, eller hvis Slovakiet på anden måde kan fremlægge en god begrundelse.
   3.   De udgifter, der er omhandlet i artikel 1, litra b), og som kan udløse tilskud, fremgår af den udtømmende liste i bilag III.
   4.   Ved beregning af EF-tilskuddet medregnes ikke
   
               a)
            
            
               moms
            
         
               b)
            
            
               løn til embedsmænd
            
         
               c)
            
            
               brug af offentlige materialer bortset fra hjælpematerialer.
            
         Artikel 4
   Betalingsbetingelser og dokumentation
   1.   EF-tilskuddet fastsættes efter proceduren i artikel 41 i beslutning 90/424/EØF på grundlag af:
   
               a)
            
            
               en anmodning, der indgives i henhold til bilag I og II inden for den tidsfrist, der er fastsat i stk. 2
            
         
               b)
            
            
               detaljeret dokumentation for beløbene i den i litra a) omhandlede anmodning
            
         
               c)
            
            
               resultaterne af Kommissionens eventuelle kontrol på stedet, jf. artikel 5.
            
         Den i litra b) omhandlede dokumentation samt relevante kommercielle oplysninger gøres tilgængelige i forbindelse med kontrol på stedet foretaget af Kommissionen.
   2.   Den i stk. 1, litra a), omhandlede anmodning indgives i elektronisk form i overensstemmelse med bilag I og II senest 60 kalenderdage efter meddelelsen af denne beslutning.
   Overholdes denne tidsfrist ikke, reduceres EF-tilskuddet med 25 % for hver måned, fristen overskrides.
   Artikel 5
   Kommissionens kontrol på stedet
   Kommissionen kan i samarbejde med de kompetente nationale myndigheder foretage kontrol på stedet af gennemførelsen af foranstaltningerne til udryddelse af klassisk svinepest og udgifterne i forbindelse hermed.
   Artikel 6
   Adressat
   Denne beslutning er rettet til Den Slovakiske Republik.
   
      Udfærdiget i Bruxelles, den 13. august 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved Europa-Parlamentets og Rådets direktiv 2003/99/EF (EUT L 325 af 12.12.2003, s. 31).
   
      (2)  EFT L 160 af 26.6.1999, s. 103.
   
      BILAG I
      Anmodning om tilskud til godtgørelse for værdien af obligatorisk nedslagne dyr
      
                  Udbrud nr.
               
               
                  Kontakt med udbrud nr.
               
               
                  Bedriftens identifikationsnummer
               
               
                  Dyreejer
               
               
                  Bedriftens hjemsted
               
               
                  Nedslagningsdato
               
               
                  Destruktionsmetode
               
               
                  Vægt på destruktionsdatoen
               
               
                  Antal dyr pr. kategori
               
               
                  Udbetalt beløb pr. kategori
               
               
                  Andre beløb udbetalt til dyreejeren (ekskl. moms)
               
               
                  Samlet godtgørelse (ekskl. moms)
               
               
                  Betalingsdato
               
            
                  Efternavn
               
               
                  Fornavn
               
               
                  Destruktionsanstalt
               
               
                  Slagteri
               
               
                  Andet (specifi-ceres)
               
               
                  Søer
               
               
                  Orner
               
               
                  Smågrise
               
               
                  Svin
               
               
                  Søer
               
               
                  Orner
               
               
                  Smågrise
               
               
                  Svin
               
            
   
      BILAG II
      Anmodning, jf. artikel 4
      
                  »Andre udgifter« (hvis relevant) påløbet for bedrift nr. ... eller liste (ekskl. godtgørelse for værdien af dyrene)
               
            
                  Beskrivelse
               
               
                  Beløb ekskl. moms
               
            
                  Nedslagning
               
               
                   
               
            
                  Destruktion af dyrekroppe (transport og behandling)
               
               
                   
               
            
                  Rengøring og desinficering (løn og produkter)
               
               
                   
               
            
                  Foder (godtgørelse og destruktion)
               
               
                   
               
            
                  Udstyr (godtgørelse og destruktion)
               
               
                   
               
            
                  I ALT
               
               
                   
               
            
   
      BILAG III
      Støtteberettigede udgifter, jf. artikel 3, stk. 3
      
                  1.
               
               
                  Udgifter til obligatorisk nedslagning af dyr:
                  
                              a)
                           
                           
                              løn og honorarer til personale, der er særligt ansat til nedslagningen
                           
                        
                              b)
                           
                           
                              hjælpematerialer og specifikt udstyr anvendt til nedslagning
                           
                        
                              c)
                           
                           
                              køb af tjenester eller leje af udstyr anvendt til transport af dyrene til nedslagningsstedet.
                           
                        
            
                  2.
               
               
                  Udgifter til destruktion af dyrekroppe:
                  
                              a)
                           
                           
                              destruktion: køb af tjenester eller leje af udstyr anvendt til transport af dyrekroppe til opbevaringssted og destruktionsanstalt, opbevaring af dyrekroppene, behandling af dyrekroppene på destruktionsanstalten og destruktion af melet
                           
                        
                              b)
                           
                           
                              nedgravning: løn og honorarer til særligt ansat personale, køb af tjenester eller leje af udstyr til transport og nedgravning af dyrekroppe samt produkter til desinficering af nedgravningsstedet
                           
                        
                              c)
                           
                           
                              brænding: løn og honorarer til særligt ansat personale, brændstof eller andet materiale, køb af tjenester eller leje af udstyr til transport af dyrekroppe og produkter til desinficering af forbrændingsanlægget.
                           
                        
            
                  3.
               
               
                  Udgifter til rengøring og desinficering af bedrifter:
                  
                              a)
                           
                           
                              produkter til rengøring og desinficering
                           
                        
                              b)
                           
                           
                              løn og honorarer til særligt ansat personale.
                           
                        
            
                  4.
               
               
                  Udgifter til destruktion af kontamineret foder:
                  
                              a)
                           
                           
                              godtgørelse af foderet til anskaffelsesværdi
                           
                        
                              b)
                           
                           
                              køb af tjenester eller leje af udstyr til transport og destruktion af foderet.
                           
                        
            
                  5.
               
               
                  Udgifter i forbindelse med godtgørelse for destruktion af kontamineret udstyr til markedsværdien af sådant udstyr. Udgifter til godtgørelse for genopførelse eller sanering af landbrugsbygninger og infrastrukturudgifter er ikke støtteberettigede.